KENSINGTON TEMPLE
Kaikkivaltiaan varjossa
COLIN DYE: ELÄVÄT VEDET. KÄTKÖPAIKKA: KAKSI SILTAA
Ps. 91: -
"Joka Korkeimman suojassa istuu -
ja Kaikkivaltiaan varjossa yöpyy, -
se sanoo: "Herra on minun turvani ja linnani, -
hän on minun Jumalani, johon minä turvaan".
Sillä hän päästää sinut linnustajan paulasta, turmiollisesta rutosta.
Sulillansa hän sinua suojaa, ja sinä saat turvan hänen siipiensä alla; -
hänen uskollisuutensa on kilpi ja suojus.
Et sinä pelkää yön kauhuja, et päivällä lentävää nuolta, -
et ruttoa, joka pimeässä kulkee, -
et kulkutautia, joka päiväsydännä häviötä tekee.
Vaikka tuhat kaatuisi sinun sivultasi, -
kymmenen tuhatta oikealta puoleltasi, ei se sinuun satu. Sinun silmäsi -
saavat vain katsella ja nähdä, kuinka jumalattomille kostetaan.
Sillä: "Sinä, Herra, olet minun turvani".
Korkeimman olet sinä ottanut suojaksesi.
Ei kohtaa sinua onnettomuus, eikä vitsaus lähesty sinun majaasi.
Sillä hän antaa enkeleilleen sinusta käskyn varjella sinua kaikilla teilläsi.
He kantavat sinua käsillänsä, ettet jalkaasi kiveen loukkaisi.
Sinä kuljet leijonan ja kyykäärmeen ylitse, -
sinä tallaat nuorta jalopeuraa ja lohikäärmettä.
"Koska hän riippuu minussa kiinni, niin minä hänet pelastan; -
minä suojelen hänet, koska hän tuntee minun nimeni.
Hän huutaa minua avuksensa, ja minä vastaan hänelle, -
minä olen hänen tykönänsä, kun hänellä on ahdistus, -
minä vapahdan hänet ja saatan hänet kunniaan. Minä ravitsen hänet -
pitkällä iällä ja suon hänen nähdä antamani pelastuksen."
Mahtava laulu "It is well with my soul", Jos nään täällä Herrani kirkkauden, -
muistuttaa eräästä kohokohdasta Amandan ja minun elämässä.
Saimme kutsun erään malesialaisen yhtiön johtajalta.
Yhtiöllä on miljardien liikevaihto.
Se osti Bathissa toimivan vesiyhtiön.
Kauppa herätti keskustelua, koska uusi omistaja on ulkomaalainen.
Niinpä Francis päätti järjestää konsertin.
Francis tapaa tehdä kaiken täysillä.
Niinpä hän hankki esiintyjäksi Pavarottin, -
ja Pavarottin lisäksi kaksi muutakin tenoria.
Carreras, Domingo ja Pavarotti.
Se oli ulkoilmakonsertti.
Ilmainen kaikille Bathin asukkaille.
Amanda ja minä olimme kutsuvieraiden joukossa.
Hartaana kristittynä Francis halusi tehdä jotain mieleenpainuvaa.
Hän laati kolmen tenorin kanssa sellaisen sopimuksen, -
että he esittävät "It is well" -laulun.
Kuvittele Pavarotti... Kello on vasta 9 aamulla...
Äh. Ajattelin jättää laulamatta, mutta olkoon.
En laula päiväkokouksessa, kun väkeä on enemmän.
"It is well..."
Kuvitelkaa kolme tenoria.
Huippujuttu oli se, että laulun sanoittajan sukulainen oli paikalla.
Horatio Spafford.
Oli vaikuttavaa kuulla -
edesmenneen Horatio Spaffordin sukulaisen puhuvan.
Tiesimme, että Spafford kirjoitti laulun sanat -
höyryaluksella Yhdysvaltojen ja Euroopan välisellä meritaipaleella -
juuri siinä paikassa, jossa muutama viikko aiemmin -
oli tapahtunut merionnettomuus. Laiva oli uponnut.
Spaffordin kaikki neljä tytärtä hukkuivat.
Hän sai vaimoltaan sähkeen, -
jossa luki: "Pelastuin ainoana."
Se ei ollut Spaffordin elämän ensimmäinen tragedia.
Hänelle oli sattunut useita tragedioita.
Ensimmäinen oli ainoan pojan kuolema tulirokkoon -
1870-luvulla.
Vuonna 1871 Chicagon palo ajoi Spaffordin talousvaikeuksiin.
Hän oli sijoittanut kiinteistöihin.
Ja sitten vuonna 1873 talouden laskusuhdanne -
iski rajusti hänen liiketoimiinsa. Perhe päätti matkustaa Eurooppaan.
Viime hetkellä Horatio jäi pois laivasta hoitaakseen joitain liikeasioita.
Muu perhe meni edeltä.
Mikähän Jumalan todellisessa tuntemisessa on sellaista, -
että kun kaikki näyttää menevän pieleen...
Kun iskee tragedia tragedian jälkeen, -
katastrofi katastrofin jälkeen.
Myös siunauksien keskellä.
Mitä Jumalan tuntemisessa on, kun voi seistä juuri sillä paikalla, -
jossa neljäs perättäinen tragedia on iskenyt, -
ja voi kirjoittaa laulun, jonka kerto menee näin: -
"Sieluni asiat ovat kunnossa".
En tiedä teistä, mutta minä tahdon tuntea Jumalan sillä tavalla.
Psalmi 91 kertoo Korkeimman suojeluksesta.
Se on hyvin rohkaiseva. Jumala sanoo: "Jos pysyt lähellä minua -
ja teet minun tuntemisestani elämäsi ykkösasian, -
lähestyn sinua ja kätköpaikassa olemme yhdessä.
Sen lisäksi minä myös lupaan varjella sinua -
ja antaa kaikki ne asiat, joita sinä ja minä kaipaamme."
Tahdon puhua siitä, mitä tarkoittaa olla kätköpaikassa.
Takaako se, ettei elämässämme ole enää ongelmia, -
vastoinkäymisiä, menetyksiä tai kärsimystä?
Vai kertooko se, että näiden asioiden keskellä -
pääsemme lähemmäs Jeesusta, tulipa siunauksia tai vaikeuksia.
Hyvinä ja huonoina aikoina -
me tulemme lähelle Jeesusta, -
sillä vain Hän on toivomme ja ilomme.
Eikö se ole tämän opetus?
Tiedämme, että meidät on tehty jotain suurenmoista varten.
Meidät on luotu Elävän Jumalan yhteyteen.
Ajoittain me todella tunnemme sen syvällä sydämessämme -
etenkin ylistäessämme jumalanpalvelushetkissä.
Saamme vielä tilaisuuden ylistää tänään ennen kokouksen loppua.
Olkaa valmiit ylistämään hetken kuluttua.
Kun ylistämme, lähestymme Jumalaa ja koemme Hänen läsnäolonsa, -
jotain tapahtuu kätköpaikassa. "Herra, tiedätkö mitä?
Tätä ei voi verrata mihinkään.
Sinä olet kaikki, mitä minä tarvitsen -
ja mitä minä tahdon."
Lähdemme täältä omiin arkiaskareisiimme.
Pian maailman huolet, vastustus, arjen velvollisuudet ja paineet tulevat,
etenkin täällä Lontoossa. Me kaikki voimme samaistua siihen.
Viime päivinä eräs tietty ihmisryhmä on ollut ajatuksissamme.
Keskiviikkona rukoiltiinkin ja koottiin rahalahja heille.
Heistä monet ovat veljiämme ja sisariamme, jotka lähestyvät Jumalaa.
Meille muistutetaan, että ruumis voi kuolla, -
mutta sielumme asiat ovat kunnossa.
Meillä on syvä sisäinen kaipuu päästä lähelle Jumalaa.
Se on perimmäinen totuus sinusta.
Jos olet Jeesukseen uskova, sisälläsi on tapahtunut ihme.
Sanot syvällä sisimmässäsi: "Vaikka menettäisin kaiken."
Vaikka minulla olisi kaikki, mutta ei Jeesusta, se ei ole sen arvoista."
Kirkkoisä Augustinus -
puhui monesti menneisyydestään ja taustastaan.
Läpimurrostaan, kun hän näki, että Jumala oli hänelle kaikki kaikessa.
Hän kertoo vertauksen muodossa kuvitteellisen tarinan -
hengellisistä totuuksista.
Vertauksessa hän kertoi tarjouksesta.
Tarjous oli sellainen, josta kukaan ei ensi näkemältä kieltäytyisi.
Mutta kun mietimme asiaa syvemmin, emme missään nimessä suostuisi.
Tarjous meni näin. Lähettiläs tulee ja sanoo: -
"Minulla on sanoma Jumalalta sinulle.
Tee lista kaikista asioista, joita haluat elämässäsi.
Jos se on rauhaa, saat sen. Jos se on vaurautta, saat sen.
Jos se on terveyttä, saat sen. Jos se on kaunis vaimo, saat sen, -
ellet ole jo naimisissa. Silloin pysyt vaimosi luona.
Mitä ikinä toivot.
Asia on selvä. Jumala sanoo, että saat sen.
Mutta jos otat tarjouksen vastaan, -
et koskaan tule näkemään Minun kasvojani."
Pysähdy hetkeksi.
Kuvittele sitä kauhua ja karmivaa tunnetta, joka kulkee selkäpiitä pitkin,
jos Jumala sanoisi sinulle: -
"Et tule koskaan näkemään Minun kasvojani."
Tuo karmiva tunne ― ja tämä on vertauksen juju ―
tuo karmiva tunne on Jeesusta kohtaan tuntemasi rakkaus.
Se on sinun sisälläsi.
Kun elämme siitä rakkaudesta, tuli mitä tuli, siunauksia tai vaikeuksia...
Jumala siunaa omiaan mielellään, mutta me tiedämme Jeesuksen sanat:
"Maailmassa teillä on ahdistus.
Olen voittanut maailman. Ette aina välty ongelmilta, -
mutta voitte päästä kätköpaikkaani.
Vaikka tuhat kaatuisi toiselta puolelta ja kymmenentuhatta toiselta, -
se ei kosketa sinua, sillä olet kätköpaikassa -
Elävän Jumalan kanssa.
Saarnani otsikko tänään on "Kätköpaikka: kaksi siltaa".
Mikä on kätköpaikka? Luimme Psalmin 91.
Vanhaa testamenttia lukiessa tulee muistaa, että asiayhteys on vanha liitto
Vanhassa liitossa uuden liiton valo murtautuu läpi profeetallisesti.
Uskon, että Psalmin kirjoittaja ei ajattele pelkästään: -
"Jos teen näin ja näin, Jumala siunaa minua tällä ja tuolla tavalla."
Se on tekojen vanha liitto.
Uudessa liitossa meitä siunataan vain ja ainoastaan armosta.
Yksikään Jumalalta tuleva hyvä asia ei ole omaa ansiotamme.
Se on armoa armon päälle.
Sitä tarkoittaa olla vapaa vanhasta liitosta.
Yksikään siunaus ei ole omaa ansiotamme.
Olet voinut antaa kymmenykset tai tuplakymmenykset vuosien ajan.
Silti et voi ansaita etkä ostaa yhtä ainoata siunausta Jumalalta, -
sillä Jeesus on jo maksanut hinnan.
Vanhassa testamentissa kätköpaikka oli pitkälti -
Kaikkeinpyhin temppelissä -
ja sitä ennen Ilmestysmaja erämaassa.
Se oli hyvin erityinen ja pyhä paikka, jossa Jumala asui -
ja jossa Hänen läsnäolonsa ilmestyi.
Ainoastaan kerran vuodessa -
ylipappi sai mennä Kaikkein- pyhimpään toimittamaan veriuhrin -
ja pirskottamaan sen kansan syntien sovitukseksi.
Se oli ainoa kerta, kun ihminen sai mennä Kaikkeinpyhimpään.
Mutta Raamattu sanoo, että kun Jeesus kuoli ristillä, -
temppelin esirippu, joka erotti Kaikkeinpyhimmän pyhästä paikasta, -
repesi kahtia ylhäältä alas. Jumala itse repäisi sen sanoakseen, -
että meille kaikille on avattu pääsy Jumalan luo.
Mutta on vielä parempia uutisia.
Nyt Jumalan asuinpaikka ei ole vain ihmiskäsin tehdyssä temppelissä.
Jumalan asuinpaikka on Jumalan omissa.
Sinä ja minä yhdessä olemme Jumalan läsnäolossa.
Hän siis asuu kansansa keskellä ja myös meidän sydämissämme.
Kätköpaikka sijaitsee nyt sinussa.
Jumalan asuinpaikka. Immanuel ― Jumala kanssamme.
Jumalan Henki meissä. Tämä on siis ensimmäinen silta.
Ja sitä siltaahan meidän ei tarvitse rakentaa.
Silta on Jeesus itse. Hän sanoo: "Minä olen tie." Aamen.
Ensimmäinen silta, jota me tarvitsemme, -
kulkee ulkoisesta maailmastamme ja elämästämme -
sisäiseen elämään.
Hengelliseen elämään.
Mikä on tässä se iso ongelma?
Ongelma on, että olemme kiireisiä -
ja mielemme askaroi ulkoisten asioiden parissa.
Jeesus sanoi: "Älkää murehtiko huomisesta päivästä."
Mistä me tapaamme murehtia? Huomisesta.
Hän sanoi, ettei pidä murehtia syömisestä, juomisesta tai vaatteista.
Ei pidä murehtia ulkoisista asioista.
Kylväjävertauksessa Jeesus sanoi, -
että taattu tapa tyrehdyttää hedelmä elämässä -
on rakkaus rikkauteen, rikkauden viettelys, -
himo muihin asioihin ja tämän maailman huolet.
Jumala sanoo: "Irrottautukaa niistä asioista ja menkää paikalle, -
jossa voitte laittaa tärkeimmät asiat ykköseksi. Minä haluan olla ykkönen.
Kun olette kanssani kätköpaikassa, saatte kaiken, mitä tarvitsette."
Siksi Jeesus sanoi Vuorisaarnassa puhuttuaan ensin murehtimisesta: -
"Etsikää ensin Jumalan valtakuntaa -
ja hänen vanhurskauttansa, -
niin myös kaikki tämä teille annetaan."
Siinä sanotaan "myös kaikki tämä".
Kun sanotaan "myös", se tarkoittaa, -
että ne ovat toissijaisia asioita.
Ensin Jumala.
Ensin yhteys Hänen kanssaan.
Sydämen ja kiintymyksen asettaminen kohti Häntä.
Minusta yksi suurimpia salaisuuksia siinä, -
että pystyy elämään kristityn elämää iloisena ja hedelmällisenä, -
on laittaa tärkeimmät asiat ykköspaikalle -
ja luottaa, että Jumala huolehtii kaikista toissijaisista asioista.
Kun menee hyvin, me laulamme: "Sieluni asiat ovat kunnossa".
Kun ei mene hyvin: laulamme: "Sieluni asiat ovat kunnossa".
Miksi? Koska kätköpaikassa -
löydämme täyteyden, ilon ja tarkoituksen elämällemme -
ja elämisellemme. Hepr. 7:18―19: -
"Täten kyllä entinen säädös kumotaan, -
koska se oli voimaton ja hyödytön..."
Älä milloinkaan yritä elää uskonnollista elämää.
Vaikka emme koskaan olekaan olleet olleet lain alaisia juutalaisia, -
emme ole vapaita lakihenkisyydestä.
Kaikki uskonnot, myös kristillinen uskonto, sanovat: -
"Teen näin, niin Jumala tekee noin.
Jos haluan Jumalalta jotain, -
käyttäydyn tietyllä tavalla varmistaakseni, että Hän tekee sen.
Käytän Häntä kuin hyödyllistä työkalua saadakseni sen, mitä haluan.
Saadakseni haluamani puolison, työpaikan, onnellisuuden ja rauhan."
Se on uskonnollisuutta. Ja se on lihaa. Aamen.
Mutta se on kumottu. Emme elä sen lain alaisina, -
joka sanoo: "Jos teen jotain, niin Jumala tekee puolestani jotain.
Jos palvelen Häntä, Hän siunaa minua.
Jos elän hyvää, siistiä kristityn elämää ja pidän kivaa sinistä solmiota,
minua siunataan. Jos olen uskollinen, käyn kokouksissa ja teen oikein, -
Jumala hyväksyy minut. Ei, ei, ei!
Se on uskonnollisuutta. Kiitos Jumalalle, meillä ei ole uskontoa.
Meillä on suhde Jeesukseen.
Kiitos Jumalalle, Hän laittoi pois vanhan tavan, vanhan liiton.
Vanhan ajattelutavan. J. 19: "...sillä laki ei tehnyt mitään täydelliseksi".
Mistä tietää tehneensä riittävästi?
Jos ajattelet: "En ole tehnyt riittävästi. Siksi tämä ongelma tuli.
Pitää tehdä enemmän. Olla kuuliaisempi. Rukoilla, paastota vielä.
Antaa enemmän. Tehdä kaikkeni, jotta Jumala siunaa minua."
Ei, ei! Mistä tietää tehneensä riittävästi?
Jos Jumala toimisi niin, Hän sanoisi yhdenkin synnin nähtyään: -
"Olet tunaroinut pahasti. Mene pois!"
Ei. Vanhurskautemme on Kristuksessa.
Kyse ei ole meidän teoistamme. Siunaukset virtaavat Häneltä.
Ilon hetkissä kiitämme ja ylistämme Häntä.
Vaikeuksissa ylistämme Häntä.
Sanomme: "Siunattu olkoon Herran nimi eikä se riipu olosuhteistamme."
Halleluja. Kätköpaikka on todellisen ylistyksen paikka.
J. 19: "laki ei tehnyt mitään täydelliseksi -
mutta sijaan tulee parempi toivo".
Mikä on parempi toivomme?
Jeesuksen veri. Parempi kuin tehdä A, jotta saisimme elämäämme B:n.
Parempi toivo on tämä: -
"...jonka kautta me lähestymme Jumalaa".
Se on parempi toivomme nyt ja tulevaisuudessa.
Kiintoisaa, miten Spafford päättää ajatukseen, -
että Jeesus tulee.
"Tulkoon se päivä pian, jolloin tietomme ei ole enää vajavaista."
Ilm. 21, Jumala sanoo: "Pyyhin pois kaikki kyyneleet heidän silmistään."
Ei enää sairautta, kuolemaa, surua, vaikerrusta eikä itkua.
On vain Jumalan läsnäolo, jossa ilomme on täydellinen ikuisesti.
Sula hyvyys ja laupeus seuraavat minua.
Ja minä saan asua Herran huoneessa ainiaan.
Hän laulaa silloinkin: "Sieluni asiat ovat kunnossa."
Mutta sitä lauletaan koko matka sinne asti.
Kun Spaffordin esikoispoika kuoli, hän sanoi: "Jumala, en ymmärrä.
Mutta tiedän yhden asian. Et ole jättänyt minua yksin.
Et ole hylännyt minua.
Ja Sinä tässä osoitat minulle jotain kirkkaudestasi, -
miten voin elää Sinulle ja rakastaa Sinua, -
mitä sitten tapahtuukin."
Kun sitten iskee tragedia toisensa jälkeen, hän laulaa yhä.
"Sieluni asiat ovat kunnossa."
Tiedättekö mitä, ystävät?
Se on sinun todistuksesi.
Onko se sitä, että ihmiset ulkopuolella vaikuttuvat siitä?
Mitä se on?
Onko se kertomus siitä, miten elämäsi muuttui radikaalisti?
En voi vastustaa kiusausta. Mikä on todistuksesi?
"Olin teininä ihmissusi, mutta nyt olen seivattu".
No niin, palataanpa Henkeen.
Mitä se on?
Humanisteilla, sekulaareilla, buddhalaisilla -
ja muslimeilla on todistus.
He olivat huumeidenkäyttäjiä, mutta he kuntoutuivat.
Jumala ei kuntouta. Hän antaa uuden elämän.
Onko se tätä: "Katso, miten hyväksi elämäni on muuttunut.
Olen saanut ylennyksiä. Johdan pian firmaa. Ensi vuonna pääministeriksi."
Onko se sinun todistuksesi?
Monet, jotka eivät tiedä Jumalasta mitään, jotka vihaavat Jumalaa, -
jotka palvelevat epäjumalia ja elävät moraalittomasti, etenevät elämässä.
Se ei ole hengellisyyden mittari.
Tai: "Olen löytänyt syvän sisäisen rauhan. Syvän sisäisen ilon."
Monet sanovat niin käytyään psykoterapiassa.
Jeesus on muutakin kuin sellainen, joka tekee elämästäsi hyvää -
ja osoittaa ulkoisilla siunauksilla, että kuulut Hänelle.
Usein se puoli on totta, mutta pohjimmiltaan asia on niin, -
että olen löytänyt jotain.
Se tarkoittaa, että voin elää ylistäen ja iloiten -
tavoitellen elämässäni ensisijaista sydämen poltetta.
Mitä ikinä tapahtuukin, sieluni asiat ovat kunnossa.
Se on ensimmäinen silta.
Toinenkin silta tulee Jeesukselta.
Siinä Hän sanoo: "Tule.
Ota se, minkä olet saanut, minkä tiedät, -
mitä koet minusta.
Ja heijasta sitä ulos maailmaan.
Aloita veljistäsi ja sisaristasi.
Rakasta Jumalaa.
Rakasta lähimmäistäsi. Aloita veljistäsi ja sisaristasi.
Ja anna sitten Kristuksen tuoksun, joka on ylläsi -
ja joka on aina ylläsi, -
kun todella tunnet Jumalan ja kun todella kunnioitat Häntä.
Kun Hän on ykkönen elämässäsi.
Tuo tuoksu on sellainen, ettei melkein tarvitse sanoa mitään.
Toki käytä sanoja, -
sillä heidän pitää kuulla tosiasiat.
Mutta anna Kristuksen tuoksun olla kuin hieno hajuvesi.
Ihmiset tulevat toimistoon ja sanovat: "Aah. Täällä on jotain."
He katsovat sinua ja sanovat: "Sinussa on jotain.
Mitä se on?"
Suomennos: Marianne Tenetz